สมมุติเรามีไรกันวันที่1มค.แล้วหลั่งใน.แล้วประจำเดือนมาวันที่7มค.เราเริ่มกินยาคุมตอนไหนค่ะ ละมีโอกาสท้องไหมค่ะ
สวัสดีค่ะ หากประจำเดือนที่มาในวันที่ 7 เป็นช่วงวันที่ที่ประจำเดือนควรจะมา และมีเลือดออกนาน 2-7 วัน ก็จะถือเป็นประจำเดือนที่ปกติดี และแสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 1 ค่ะและเมื่อมีประจำเดือนมาแล้ว หากได้เริ่มทานยาคุมกำเนิดภายใน 1-5 วัน นับจากวันแรกที่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% ค่ะแต่หากเลย 5 วัน นับจากวันแรกที่มีประจำเดือนมาไปแล้ว เมื่อเริ่มทานยาคุมกำเนิด ต้องทานต่อเนื่องไปอย่างน้อย 7 วันก่อนที่จะมีเพศสัมพันธ์ เพื่อรอให้ยาคุมได้เริ่มออกฤทธิ์ก่อนค่ะแต่หากเลือดที่ออกในวันที่ 7 ไม่ใช่ช่วงวันที่ที่ประจำเดือนควรจะมา หรือมมีปริมาณน้อยและมาเพียงแค่ 1 วัน ก็อาจไม่ใช่เลือดประจำเดือนก็ได้ เช่น เป็นเลือดออกช่วงไข่ตก หรือเป็นเลือดล้างหน้าเด็ก เป็นต้น ซึ่งในกรณีนี้ โอกาสที่จะตั้งครรภ์ก็ย่อมมีได้ ดังนั้น ก็ควรตรวจหาการตั้งครรภ์ดูหลังจากที่มีเพศสัมพันธ์ไปแล้วประมาณ 2 สัปดาห์ด้วยค่ะ